 ZAPISNIK

Sa 7. sjednice Općinskog vijeća Općine Donja Voća održane dana 14. svibnja 2026. godine s početkom u 18,00 sati u prostorijama Općine Donja Voća, Donja Voća 26 c

NAZOČNI: Danica Denac, Branko Jakopec, Tomislav Kokotec, Damir Premužić, Marina Švetak, Hana Bulić

NENAZOČNI: Mateja Bunić, Jura Gregur, Miroslav Vinceković, opravdali izostanak 

OSTALI NAZOČNI: Marijana Sambolec Kukec - zapisničar

Predsjednik Općinskog vijeća Branko Jakopec pozdravlja prisutne, otvara 7. sjednicu, konstatira da je prisutno 6 vijećnika, postoji kvorum za pravovaljano donošenje odluka.

Predsjednik vijeća Branko Jakopec – prijedlog Dnevnog reda za današnju sjednicu glasi:


1. Usvajanje zapisnika sa 6. sjednice Općinskog vijeća
2. Godišnji izvještaj o izvršenju Proračuna Općine Donja Voća za 2025. 
3. [bookmark: _Hlk230006044]Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Općine Donja Voća za 2025. godinu
4. Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Donja Voća za 2025. godinu
5. Prijedlog Odluke o usvajanju Izvješća o provedbi Godišnjeg plana upravljanja imovinom u vlasništvu Općine Donja Voća za 2025. godinu
6. Prijedlog Odluke o I. izmjeni i dopuni  Odluke o izvršavanju Proračuna Općine Donja Voća za 2026. godinu 
7. [bookmark: _Hlk230006160]Prijedlog Odluke o grobljima na području Općine Donja Voća
8. Ostala pitanja

Kako nemamo dopuna dajem na usvajanje Dnevni red za današnju sjednicu. 
Konstatiram da je Dnevni red jednoglasno prihvaćen.

Prelazi se na prvu točku.	
AD) 1.
Usvajanje zapisnika sa 6. sjednice Općinskog vijeća

Predsjednik vijeća Branko Jakopec – da li ima primjedbi na zapisnik sa 6. sjednice?

Dajem zapisnik sa 6. sjednice na glasanje i konstatiram da je isti prihvaćen sa 6 glasova „ZA“.


AD) 2.
Godišnji izvještaj o izvršenju Proračuna Općine Donja Voća za 2025. 

Predsjednik vijeća daje riječ Načelnici, gđi. Kočet.

Načelnica Sanja Kočet – hvala Predsjedniku Vijeću, referirat ću se na točke 2., 3. i 4., tj. na Izvještaj o izvršenju Proračuna, i Izvješća o izvršenju Programa kao sastavni dio. Proći ću kroz neke od stavaka Izvršenja, obrazloženje uz isto ste primili.
U samom Izvršenju koje ste primili omaškom ima određenih grešaka, posebno glede izvršenja po programskoj klasifikaciji te da imate točne informacije.
Prihodi i primici su ostvareni u iznosu 1,9 milijuna EUR-a, a što je 56% od planiranog, a rashodi u iznosu od 2.420.000,00 EUR-a što je 97% od planiranog. U prihodima i primicima gledajući klasifikaciju vidljiva je struktura prihoda; radi se o porezima, porez na dohodak te ostale pomoći od subjekata unutar općeg proračuna, radi se o sredstvima dobivenim iz nacionalnih izvora i EU sredstva. Dio prihoda su prihodi od imovine, od upravnih i administrativnih pristojbi, komunalna naknada koja je ostvarena u iznosu od 28.000,00 EUR, 62% od godišnjeg plana, prihodi od prodaje proizvoda, primici od financijske imovine. 
Rashodi se odnose na rashode poslovanja, rashodi za nabavu nefinancijske imovine. 
Imali smo sanacije i asfaltiranja nerazvrstanih cesta, sve sukladno planu za 2025. godinu, kao i klizište te most u Budinščaku.
Glede izvršenja po programskoj klasifikaciji, omaškom su navedeni krivi iznosi kod stavke lokalni izbori, također određena razmimoilaženja u odnosu na izvršeno stanje vidljiva su u izvršenim projektima, npr. kod projekta Poticanje mjera odvojenog prikupljanja otpada, realizacija je u 100% iznosu, radi se o nabavama kanti koje su se financirale kroz Fond o zaštiti okoliša, nadalje tu je projekt Rekonstrukcije NC 118 Gornja Voća, projekt je bio u planu ali nije se realizirao, navedeni iznos ide pod stavku Rekonstrukciju NC Gornja Voća Mojzeš – Bukovec, ukupna realizacija je bila 41.565,00 EUR, 1.565,00 EUR iznad planiranog, u to je uključen i nadzor. Rekonstrukcija NC Martani realizirana je u ukupnom iznosu 78.145,28 EUR, a rekonstrukcija NC Gornja Voća realizirana je u iznosu 21.894,00 EUR, radi se o asfaltiranju u Gornjoj Voći kod Lovačke udruge „Srnjak“. 
Nadalje imamo aktivnost Poticanje razvoja turizma, pod tom stavkom ide financiranje Turističke zajednice i realizirano je sukladno planiranom, a to je 2.400,00 EUR. 
Velika stavka nam je sufinanciranje dječjeg vrtića, do prošle godine imali smo sufinanciranje 66,00 EUR mjesečno te smo mjesečne izdatke imali za 32 dvoje djece u iznosu 2.123,00 EUR, iznos sufinanciranja smo podigli na 180,00 EUR za prvo dijete, 80% cijene za drugo i 100% za treće dijete, zadnji podaci govore da sada financiramo 46 djece i mjesečni iznos je 9.500,00 EUR, na godišnjoj razini govorimo o cca. 110.000,00 EUR te 5.000,00 EUR za program predškole.
Uz obrazloženje Izvršenja primili ste i zaključak glede Izvršenja Programa održavanja komunalne infrastrukture koji se odnosi na održavanje nerazvrstanih cesta, javnih i zelenih površine, održavanje javne rasvjete i čistoće javnih površina, imate prikaz planiranog i izvršenog i izvršenje je u tim stavkama je prekoračeno u odnosu na planirano. Izvršenje Programa gradnje objekata i uređenja komunalne infrastrukture, ovdje se radi o modernizacijama cesta koje smo provodili prošle godine, sa prikazanom planiranog i izvršenog, nadalje tu je sanacija klizišta, rekonstrukcija prostora za dječji vrtić u Područnoj školi.

Predsjednik vijeća – zahvaljujem Načelnici, čuli ste obrazloženje glede samog Izvršenja te se Načelnica dotaknula i sljedeće dvije točke dnevnog reda, a vezano uz izvršenje Program, 
da li ima pitanja u vezi iznijetoga?

Kako se nitko ne javlja dajem Godišnji izvještaj o izvršenju Proračuna Općine za 2025. na glasanje i konstatiram da se isti jednoglasno prihvaća. 




AD) 3.
Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Općine Donja Voća za 2025. godinu

Predsjednik vijeća – dotakli smo se Programa održavanja komunalne infrastrukture u prethodnoj točki te izvršenja po istom. Kako nema pitanja dajem Izvješće o izvršenju Programa održavanja komunalne infrastrukture na području Općine Donja Voća za 2025. godinu na glasanje. 
Izvješće je jednoglasno usvojeno.


AD) 4.
Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Donja Voća za 2025. godinu

Predsjednik vijeća – dajem Izvješće o izvršenju Program gradnje objekata i uređaja komunalne infrastrukture na području Općine za 2025. na glasanje i konstatiram da se isto jednoglasno prihvaća. 


AD) 5.
Prijedlog Odluke o usvajanju Izvješća o provedbi Godišnjeg plana upravljanja imovinom u vlasništvu Općine Donja Voća za 2025. godinu


Predsjednik vijeća – molim Pročelnicu da nam ukratko navede najbitnije po ovoj točki.

Marijana Sambolec Kukec – Općina svake godine donosi Godišnji plan upravljanja imovinom u vlasništvu Općine Donja Voća za narednu godinu, a zakonski propisi nalažu da se za isto usvoji i izvješće o provedbi Programa. Po točkama dan je prikaz odrađenoga, tokom 2025. imali smo dva natječaja za prodaju nekretnina u vlasništvu Općine, ukupno je prodano 29 nekretnina u vrijednosti 32.633,49 EUR. Provođeni su postupci rješavanja imovinsko - pravnih odnosa, pokretali pojedinačne ispravne postupke, evidentirali nekretnine, proveli postupak za nabavu usluge izrade procjene vrijednosti nekretnina kao uvjet za njihovu prodaju putem javnog natječaja.

Danica Denac – čuli smo da su nekretnine prodane za 32.633,49 EUR, zanima me trošak izrade procjena, koliki je on bio za Općinu?

Marijana Sambolec Kukec – mi u natječaju tražimo da kupac plati 50% troška vrijednosti izrade procjene, a to je za livade, pašnjake i oranice 80,00 EUR, za nekretnine s objektima 150,00 EUR, za šume, vinograde i voćnjake 140,00 EUR, ako bi tražili više često bi se dogodilo da je vrijednost procjene veća od same vrijednosti nekretnine.  

Predsjednik vijeća – kako nema drugih pitanja, dajem prijedlog Odluke o usvajanju Izvješća o provedbi Godišnjeg plana upravljanja imovinom u vlasništvu Općine za 2025. godinu i konstatiram da se ista jednoglasno prihvaća. 


AD) 6.
Prijedlog Odluke o I. izmjeni i dopuni  Odluke o izvršavanju Proračuna Općine Donja Voća za 2026. godinu

Načelnica Sanja Kočet -  Odluka o izvršavanju Proračuna za 2026. donijeta je na 4. sjednici Vijeća 15. prosinca 2025. godine. Mijenja se članak 11. Odluke, stavak 6. postaje stavak 7., dodaje se novi članak 6. 
Načelnica čita novi stavak 6.

Predsjednik vijeća – dajem Odluku o I. izmjeni i dopuni  Odluke o izvršavanju Proračuna Općine Donja Voća za 2026. godinu na glasanje.
Konstatiram da se ista jednoglasno prihvaća.


AD) 7.
Prijedlog Odluke o grobljima na području Općine Donja Voća


Predsjednik vijeća – prelazimo na sljedeću točku, prijedlog Odluke o grobljima, molim Pročelnicu da nas informira o ovom prijedlogu.

Marijana Sambolec Kukec – dosadašnja Odluka o grobljima bila je iz 2010. godine, 17. svibnja 2025. na snagu je stupio novi Zakon o grobljima, rok za uskladu sa novim Zakonom je godina dana i do 17. svibnja 2026. potrebno je usvojiti novu odluku. Odluka koja je na dnevnom redu bila je na javnom savjetovanju od 8. travnja do 8. svibnja 2026. godine i na nju nije bilo primjedbi niti prijedloga za izmjenama, prijedlog Odluke pripremio je Ivkom kao Upravitelj groblja uz naše sudjelovanje.
Novi Zakon o grobljima donosi nova pravila vezan uz upravljanje grobljem te novine koje se odnose na premještanje posmrtnih ostataka te na održavanje i nasljeđivanje grobnih mjesta. 

Pročelnica detaljnije navodi novine koje donosi novi Zakon. 

Tomislav Kokotec – u Odluci se spominju upozorenja glede čišćenja grobnih mjesta, da li isto ne mogu riješiti djelatnici Ivkom-a na način da upozore osobu koja ne održava grobno mjesto kojem je korisnik?

Marijana Sambolec Kukec – da, radi se o upozorenju korisniku od strane upravitelja grobljem, ne direktno od djelatnika.

Tomislav Kokotec – kolika je mogućnost da se sprovodi održavaju i popodnevnim satima, barem jedanput tjedno? Mnogi ljudi rade u dvije smjene, ljudi moraju uzimati slobodan dan da bi mogli ići na sprovod. 

Marijana Sambolec Kukec – isto nije toliko pitanje Odluke koliko upravitelja grobljem i njegovog poslovanja, sprovodi mogu biti i subotom.

Danica Denac – uvijek postoji rješenje ako postoji dobra volja, može se tražiti i izmjena radnog vremena, predlažem da se pošalje upit Ivkom-u vezano uz navedeno.

Načelnica Sanja Kočet – uputit ćemo dopis Ivkom-u vezano uz predmetno tako da ćete na sljedećoj sjednici imati povratnu informaciju, inzistirat ćemo na realizaciji prijedloga kojeg ste iznijeli.

Predsjednik vijeća – to pitanje je pokrenuto i na zadnjoj sjednici Gradskog vijeća Lepoglave, ali samo za ljetno razdoblje kada su velike vrućine.
Čuli smo obrazloženje prijedloga Odluke, da li se tko javlja za raspravu?
Nitko se ne javlja tako da dajem prijedlog Odluke o grobljima na području Općine Donja Voća na glasanje… konstatiram da je Odluka jednoglasno prihvaćena.


AD) 16.
                                                   Ostala pitanja

1) Cesta Budinščak
Danica Denac – i dalje egzistira problem sa sanacijom ceste u Budinščaku, znam da je u planu, da je o istome bilo već riječi, napuknuća su sve veća, a prijeti i nastanak klizišta.

Načelnica Sanja Kočet – isto je u planu, klizište već postoji tako da ćemo i taj dio s vremenom sanirati.

Predsjednik vijeća – kako nema drugih pitanja, zahvaljujem vam na sudjelovanju u sjednici i zaključujem sjednicu.

Sjednica završava u 19,00 sati.	

